
N A T J E Č A J

za sufinanciranje premije osiguranja u poljoprivredi

na području grada Sinja za 2013. godinu

1.PREDMET  NATJEČAJA 

je sufinanciranje plaćene premije osiguranja za konvencionalnu i ekološku biljnu i stočarsku poljoprivrednu proizvodnju, uzgoj riba i drugih vodenih organizama u akvakulturi, usjeva, sadnog materijala, višegodišnjih nasada, staklenika, plastenika, riba, rasplodne i tovne stoke, proizvodnih objekata i opreme, na području grada Sinja za 2013. godinu. 

2. PRAVO  SUDJELOVANJA 

na natječaju imaju sve pravne i fizičke osobe upisane u Upisnik poljoprivrednih gospodarstava kao komercijalna poljoprivredna gospodarstva, a koje su u svojstvu osiguranika za svoju proizvodnju osigurane policom osiguranja od šteta u razdoblju od 01. siječnja do 30. studenog tekuće godine i imaju prebivalište odnosno sjedište kao i poljoprivrednu proizvodnju na području grada Sinja za 2013. godinu. 

3. OPĆI  UVJETI  SUFINANCIRANJA 

Sufinanciranje premije osiguranja usjeva, sadnog materijala, višegodišnjih nasada, staklenika, plastenika, riba, rasplodne i tovne stoke, proizvodnih objekata i opreme odobrit će se onom poljoprivrednom proizvođaču koji ima zaključenu policu osiguranja za tekuću godinu od rizika mraza, tuče, požara i udara groma, gubitka kvalitete voća i povrća i bolesti životinja, a platio je premiju osiguranja za tekuću godinu prema zaključenoj polici osiguranja. 

Sufinanciranje se odobrava u visini do 25 % iznosa od uplaćene premije osiguranja. 

Sufinanciranje premije osiguranja za istu površinu  ili isto grlo stoke ili istu jedinicu proizvodnje može se ostvariti samo jednom godišnje. 

Maksimalan iznos po uplaćenoj premiji za osiguranje proizvodnje u tijeku jedne godine po pojedinoj pravnoj ili fizičkoj osobi kad je ona osiguranik iznosi 10.000,00 kuna. 

Povećanjem broja zahtjeva za sufinanciranjem iznad osiguranog iznosa razmjerno će se smanjiti plaćanje po zahtjevu. 

4. POTREBNA  DOKUMENTACIJA 

a) Popunjen obrazac zahtjeva, koji se može preuzeti u Gradu Sinju, soba  47.  ili na službenim internetskim stranicama Grada Sinja (www.sinj.hr) .

b) Original ili preslik(uz predočenje originala) zaključene police osiguranja za tekuću godinu, 

c) Preslik računa o uplati premije osiguranja za tekuću godinu,

d) Dokaz o upisu u Upisnik poljoprivrednih gospodarstava ili preslik povlastice za akvakulturu/uzgoj ribe  i drugih morskih organizama, a za osiguranje pernate divljači uvjerenje Ministarstva poljoprivrede, šumarstva i vodnog gospodarstva da je stranka korisnik poticaja za pernatu divljač 

e) Preslik osobne iskaznice, odnosno za obrt preslik obrtnice, a za trgovačko društvo preslik rješenja o upisu u sudski registar, 

f) Broj žiro-računa osiguranika. 

5. VRIJEME TRAJANJA NATJEČAJA 

Natječaj je otvoren 8 dana od dana objavljivanja u sredstvima javnog informiranja. 

6. NAZIV I ADRESA TIJELA KOJEM SE ZAHTJEV PODNOSI 

Zahtjev se podnosi na adresu: Grad Sinj, Dragašev prolaz 24, s naznakom „Prijava na natječaj za sufinanciranje premije osiguranja u poljoprivredi na području Grada Sinja“  preporučenom pošiljkom ili se predaje neposredno na protokol Grada Sinja.

7. Zahtjevi se neće uzeti u razmatranje ako su zakašnjeli, nepotpuni te ako nisu u skladu sa uvjetima natječaja ili obrascem za prijavu. 

8. O rezultatu natječaja svi natjecatelji će biti pismeno obaviješteni u primjerenom roku.

